CELEX: C2007/082/90
Language: fi
Date: 2007-04-14 00:00:00
Title: Asia T-30/07: Kanne 5.2.2007 — Denka International BV v. komissio

14.4.2007   
            
            
               FI
            
            
               Euroopan unionin virallinen lehti
            
            
               C 82/41
            
         Kanne 5.2.2007 — Denka International BV v. komissio
   (Asia T-30/07)
   (2007/C 82/90)
   Oikeudenkäyntikieli: englanti
   Asianosaiset
   
      Kantaja: Denka International BV (Barneveld, Alankomaat) (edustajat: lakimiehet K. Van Maldegem ja C. Mereu)
   
      Vastaaja: Euroopan yhteisöjen komissio
   Vaatimukset
   
               —
            
            
               komission direktiivin 2006/92/EY 2 artiklan b kohta ja liite 2 on kumottava; ja
            
         
               —
            
            
               vastaaja on velvoitettava korvaamaan kaikki tässä asiassa aiheutuvat oikeudenkäyntikulut korkoineen.
            
         Oikeudelliset perusteet ja pääasialliset perustelut
   Kantaja vaatii kanteessaan neuvoston direktiivien 76/895/ETY, 86/362/ETY ja 90/642/ETY liitteiden muuttamisesta diklorvossin jäämien enimmäismäärien osalta 9.11.2006 annetun komission direktiivin 2006/92/EY (1) (jäljempänä jäämien enimmäismäärää koskeva direktiivi tai riidanalainen säädös) osittaista kumoamista ja erityisesti direktiivin 2 artiklan b kohdan ja liitteen II kumoamista.
   Kantaja väittää, että mainituilla säännöksillä muutetaan kysymyksessä olevan aineen jäämien enimmäismääriä entisestä 2 mg/kg:n enimmäismäärästä kynnysarvoon 0,01 mg/kg, joka perustuu sellaiseen direktiivin 91/414/ETY mukaiseen kantajan toimittaman aineiston arviointiin, joka on menettelyllisesti, tieteellisesti ja oikeudellisesti virheellinen.
   Kantaja esittää asiassa noudatetun menettelyn osalta, että riidanalaisen säädöksen antamisessa on loukattu asetuksen 451/2000 8 artiklassa säädettyjä menettelyllisiä takeita ja audi alteram partem -periaatetta tai oikeutta oikeudenmukaiseen oikeudenkäyntiin sekä laiminlyöty perusteluvelvollisuus (EY 235 artikla). Lisäksi kantaja väittää, että komissio käytti toimivaltaansa väärin antaessaan riidanalaisen päätöksen, koska komissio saavutti täten saman päämäärän kuin minkä se olisi saavuttanut tekemällä päätöksen olla sisällyttämättä kysymyksessä olevaa ainetta asianmukaisten aineiden luetteloon.
   Aineellisoikeudelliselta kannalta katsottuna riidanalainen säädös perustuu kantajan mukaan ilmeiseen arviointivirheeseen sekä (i) direktiivin 91/414/ETY:n 4 artiklan 1 kohdan f alakohdan ja (ii) jäämien enimmäismäärää koskevan direktiivin 5 artiklan virheelliseen soveltamiseen, minkä lisäksi sillä loukataan yhteisön oikeuden yleisiä periaatteita, nimittäin (a) luottamuksensuojan ja oikeusvarmuuden periaatteita, (b) EY 211 artiklan mukaisia periaatteita ja hyvän hallinnon periaatetta sekä (c) suhteellisuusperiaatetta.
   
      (1)  Neuvoston direktiivien 76/895/ETY, 86/362/ETY ja 90/642/ETY liitteiden muuttamisesta kaptaanin, diklorvossin, etionin ja folpetin jäämien enimmäismäärien osalta 9.11.2006 annettu komission direktiivi 2006/92/EY (EUVL L 311, s. 31).